# 

# **(๒๑ พ.) คำร้องเลขที่ ค............../๒๕๕๙**

**คำให้การพยาน หมายค้นเลขที่.............../๒๕๕๙**

**(ชั้นขอออกหมายค้น)**

**ศาลจังหวัดธัญบุรี**

# วันที่ ๒๓ เดือน กุมภาพันธ์ พ.ศ. ๒๕๕๙

**ความอาญา**

นาย ผู้อำนวยการสำนักการสอบสวนและนิติการ

กรมการปกครอง ในฐานะพนักงานฝ่ายปกครองหรือตำรวจชั้นผู้ใหญ่

ตามประมวลกฎหมายวิธีพิจารณาความอาญา มาตรา ๒ (๑๗)(ฉ) **ผู้ร้อง**

**ข้าพเจ้าได้ปฏิญาณหรือสาบานตนแล้วขอให้การว่า**

1. ข้าพเจ้า นาย

2. เกิดวันที่...................เดือน...........................................พ.ศ. ........... อายุ................ปี

3. ตำแหน่งหรืออาชีพ รับราชการ ในตำแหน่ง เจ้าพนักงานปกครองชำนาญการพิเศษ   
(หัวหน้ากลุ่มงานป้องกันและปราบปรามการกระทำความผิด ) ส่วนกำกับและตรวจสอบ สำนักสอบสวนและนิติการ กรมการปกครอง

4. ตั้งบ้านเรือนอยู่ที่ ถนน แขวง เขต กรุงเทพมหานคร

5. เกี่ยวพันกับคู่ความเป็นพนักงานฝ่ายปกครองหรือตำรวจชั้นผู้ใหญ่ ตามประมวลกฎหมายวิธีพิจารณาความอาญา มาตรา ๒ (๑๗) (ช) □ ผู้ร้อง □ ผู้รับมอบหมาย และขอให้การต่อศาลว่า **/ตอบศาล**

ด้วยปรากฏว่าจากการสืบสวน/หาข่าวของ เจ้าพนักงานฝ่ายปกครอง สำนักการสอบสวน  
และนิติการ กรมการปกครอง ทราบว่า ร้าน“BLUR” หรือ “ร้านเหล้า” ไม่ทราบเลขที่บ้าน หมู่ที่........ซอยรังสิตภิรมย์ ตำบลคลองหนึ่ง อำเภอคลองหลวง จังหวัดปทุมธานี มีเหตุที่จะต้องเข้าทำการตรวจค้นอันเนื่องจาก

( ) มีความสงสัยว่าสิ่งของที่ได้มาโดยการกระทำผิดได้ซ่อนหรืออยู่ในบ้านเลขที่ดังกล่าวเพราะได้ยินยอมหรือปล่อยปละละเลยให้เด็กหรือเยาวชนที่เป็นนักเรียนหรือนักศึกษาเข้าไปมั่วสุ่มใช้บริการภายในร้าน ตั้งแต่เวลา ๒๐.๐๐ น. จนถึงเวลา ๐๕.๐๐ น. ของวันรุ่งขึ้น โดยมีการจำหน่ายสุราให้กับผู้มีอายุต่ำกว่า ๒๐ ปีบริบูรณ์อันเป็นความผิดตาม พ.ร.บ.ควบคุมเครื่องดื่มแอลกอฮอล์ พ.ศ. ๒๕๕๑ มาตรา ๒๙ ประกอบ มาตรา ๔๐ และขายเครื่องดื่มแอลกอฮอล์เกินกว่ากำหนดเวลาตามที่มีกฎหมายบัญญัติ (24.00 น.) อันเป็นความผิดตาม พ.ร.บ. ควบคุมเครื่องดื่มแอลกอฮอล์ พ.ศ. ๒๕๕๑ มาตรา ๒๘ ประกอบ มาตรา ๓๙ และประกาศคณะปฏิวัติ ฉบับที่ ๒๕๓ ซึ่งเป็นการฝ่าฝืนคำสั่งหัวหน้าคณะรักษาความสงบแห่งชาติ ที่ ๒๒/๒๕๕๘ ข้อ ๔ (๒)(๔) ซึ่งห้ามมิให้ผู้ประกอบกิจการหรือสถานประกอบการใดที่เปิดทำการในลักษณะที่คล้ายสถานบริการจำหน่าย เครื่องดื่มแอลกอฮอล์แก่บุคคลอายุต่ำกว่า 20 ปีบริบูรณ์ และขายเครื่องดื่มแอลกอฮอล์เกินกว่ากำหนดเวลาตามที่มีกฎหมายบัญญัติ (24.00 น.) รวมทั้งสถานที่ดังกล่าวยังส่งเสียงรบกวนก่อความเดือดร้อนรำคาญให้กับนักเรียนหรือนักศึกษาที่อาศัยอยู่บริเวณใกล้เคียงซึ่งเป็นย่านของหอพักและมหาวิทยาลัย และประชาชนที่พักอาศัยอยู่ในบริเวณ ดังกล่าว อีกทั้งยังเป็นแหล่ง มั่วสุ่มต่อการกระทำผิด กฎหมายอีกด้วย ทั้งนี้ สถานที่ดังกล่าวเปิดให้บริการเฉพาะนักเรียน หรือนักศึกษาเท่านั้น อันเป็นที่ห้วงห้ามเฉพาะบุคคล โดยบุคคลใดจะเข้าไปใช้บริการจะต้องมีการแสดงบัตรนักเรียนหรือ นักศึกษา จึงจะสามารถเข้าไปใช้บริการได้ ซึ่งเจ้าพนักงานฝ่ายปกครอง ส่วนกำกับและตรวจสอบ สำนักการสอบสวนและนิติการ กรมการปกครอง ได้ทำการสืบสวนด้วยการตรวจสอบจากสื่อออนไลน์ต่างๆ เช่น เฟสบุ๊คและเพจของร้าน ตลอดจนอินสตราแกรมของผู้เข้าไปใช้บริการ และเมื่อวันที่......กุมภาพันธ์ ๒๕๕๙ เจ้าพนักงานฝ่ายปกครองได้ลงพื้นที่ทำการสืบสวนด้วยตนเอง พบว่าเป็นไปตามข้อมูลที่ได้รับการประสานจากกรมพินิจฯ จริง โดยเจ้าพนักงานฝ่ายปกครองได้เฝ้าสังเกตบริเวณหน้าร้านฯ พบว่าผู้ที่จะเข้าไปใช้บริการ ในร้านจะต้องแสดงบัตรนักเรียนหรือนักศึกษาให้กับพนักงาน รักษาความปลอดภัยที่เฝ้าอยู่หน้าประตูร้าน จึงจะสามารถเข้าไปได้ เจ้าพนักงานฝ่ายปกครองที่ทำการสืบสวนได้ทดลองขอเข้าไปใช้บริการ แต่พนักงานรักษาความปลอดภัยของทางร้านขอให้แสดงบัตรนักเรียนหรือนักศึกษา แต่เจ้าพนักงานฝ่ายปกครองผู้ทำการสืบสวนไม่สามารถแสดงได้ จึงได้รับการปฏิเสธจากพนักงานรักษาความปลอดภัยของทางร้านไม่ยินยอมให้เข้าไปใช้บริการ ทั้งนี้ เจ้าพนักงานฝ่ายปกครองได้เฝ้าสังเกตอยู่บริเวณใกล้เคียงพบว่าร้านดังกล่าวเปิดให้บริการเข้าข่ายเป็นสถานบริการ ตาม พ.ร.บ.สถานบริการ   
พ.ศ. ๒๕๐๙ มาตรา ๓ (๕) เชื่อว่ามีการจำหน่ายเครื่องดื่มแอลกอฮอล์ และมีเสียงดนตรีดังออกมาจากภายในร้านฯ ได้ยินถึงภายนอกอย่างชัดเจน และมีเด็กหรือเยาวชนเข้าไปใช้บริการอย่างต่อเนื่อง โดยแต่ละคนที่เข้าไปและออกมาจากร้านฯ จะมีอาการมึนเมาสุราหรือเครื่องดื่มแอลกอฮอล์ และ แสดงพฤติกรรมร้องเพลงและเต้นรำ โดยเฉพาะในช่วงเวลาตั้งแต่หลัง 24.00 น. เป็นต้นไป จนกระทั่ง เวลาประมาณ 05.00 น.   
ร้านจึงปิดให้บริการ

( ) นาย/นาง/นางสาว...............................................ซึ่งได้ขอให้ศาลออกหมายจับแล้วเป็นเจ้าบ้านหรือ

( ) ...............................................................................................................................................

**จึงขอศาลได้ออกหมายค้นตามคำร้องนี้ด้วย**

**ลงชื่อ....................................................ผู้พิพากษา**/**บันทึก**/**อ่าน**

**ลงชื่อ...............................................................................ผู้ร้อง**